Pernik News Добрата новина!Ученик от Перник със сертификат за наградата "Джон Атанасов-2017", признанието връчи лично президентът Румен Радев! PernikNews.Com Добрата новина!Ученик от Перник със сертификат за наградата "Джон Атанасов-2017", признанието връчи лично президентът Румен Радев!
Последно редактирана на: 00:00 12.10.2017 | Прочитания 7295 | Брой коментари 0
Ученик на Людмил Велинов от Професионалната гимназия по икономика ПГИ – Перник получи заслужено признание от Президента Румен Радев.
Веселин Николов, ученик в XII клас (спец. „Икономическа информатика“) на Професионална гимназия по икономика – гр. Перник, беше лично награден от Президента на Република България г-н Румен Радев. На официална церемония в Гербовата зала на Президентството нашият ученик получи Сертификат за Наградата „Джон Атанасов – 2017 г.“. Конкурсът отличава ежегодно млади учени в сферата на информационните технологии. Веселин Николов бе номиниран в категория „Ученици и техните преподаватели“, поради значимите успехи, постигнати през миналата учебната година. Той стана Лауреат на последната Национална олимпиада по информационни технологии в гр. Варна през месец май. Талантът на възпитаника на ПГИ бе забелязан отАдминистрацията на Президента на Република България. Затова той получи лично покана за участие в този престижен конкурс. Веселин е и сребърен медалист от Националната олимпиада по ИТ от 2014 г.
През тази учебна година очаквамепоредните лауреатски и призови местаза Веселин и неговите съученици от ПГИ – гр. Перник, предвид усърдната им подготовка и силната мотивация.
Силният екип от гимназията се подготвя под ръководството на Людмил Велинов, който пък беше избран за най-добър учител само преди няколко месеца.